Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 195

6. évfolyam Témakör Tartalom Textilmunkák Varrási alapismeretek Irányítással textil nyírása, összevarrása, textilcsík gombolyítása. Önállóan szalagkötés. Segítséggel száröltés gyakorlása, huroköltés (pelenkaöltés) megtanulása, varrások eldolgozása, csomókötés cérna végére, balesetmentes eszközhasználat. Irányítással tűbefűzés. Önállóan le- és felöltés textilen, formakövetéssel. Konyhai munkák Segítséggel étkezések előkészítése: kenyérszeletelés, kenyérpirítás, konzervbontás, főzés előkészítése, főzés jellegének megfelelő edények kiválasztása, gyümölcs-, zöldséghámozás. Segítséggel egyszerű ételek, italok elkészítése. Önálló terítés, mosogatás, törölgetés. Kertgondozás Segítséggel ágyások kialakítása, dugványozás. Irányítással talajelőkészítés, magvetés, ültetés, gyomeltakarítás. Növekvő önállósággal gyomlálás, locsolás, virágápolás. Takarítás A takarítás eszközei: önállóan seprű, lapát használata. Önállóan portörlés, felmosás, takarítást megkönnyítő gépek, porszívó használata, játékeszközök tisztítása. Ellenőr - zés mellett tisztító- és fertőtlenítőszerek használata. Önkiszolgálás—ruhagondozás Cipőfűzés önállóan, cipőkötés irányítás mellett. Mosás: segítséggel gépi mosás, mosógép és centrifuga használata, vasalás, gombvarrás. Önállóan kézi mosás. Vásárlás Felnőtt felügyelete mellett alapvető, egyszerűbb árucikkek beszerzési helyének megismerése, egy tétel vásárlása. Természetes anyagok és alakíthatóságuk Önállóan textilből, fonalból és papírból egyszerű tárgyak készítése. Követelmény — Ismerje és tartsa be az egészséges életmód szokásrendjét. Tegyen szert egyre nagyobb gyakorlottságra és önállóságra az öltözködésben, ruhagondozásban, étkezésben és az önellátásban. — Tudja ruházatát az évszaknak és időjárásnak megfelelően kiválasztani. — Legyen aktív környezete tisztán tartásában. Használja önállóan a porszívót. — Legyen gyakorlott a textilféleségek megmunkálásában, az eszközök balesetmentes használatában. Tudja a textilt felvágni, gombolyítani és összevarrni. Jártasság szinten alkalmazza a tanult öltéstechnikákat. — Irányítással használja a kerti szerszámokat és végezzen rendszeres kerti munkát. — A konyhai munkavégzésben legyen igényes. A konyhai műveletekben képességének megfelelően vegyen részt. A különböző tevékenységeket (étel-előkészítés, egyszerű ételek készítése, mosogatás, konyhai rend kialakítása) egyre kevesebb segítséggel, felnőtt irányítása mellett végezze. A higiéniás előírásokat tartsa be. 2000/135/II. szám

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes